Diari Oficial de la Generalitat Valenciana


Sumari del DOGV 9135, del 26-07-2021 (2021/8049)

RESOLUCIÓ de 21 de juliol de 2021, del director general d'Igualtat en la Diversitat, per la qual es publica l'anul·lació parcial de la Resolució de 2 de juliol de 2021, de la Vicepresidència i Conselleria d'Igualtat i Polítiques Inclusives, per la qual es concedeixen subvencions en matèria d'igualtat en la diversitat, i els seus efectes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9135

Data del DOGV
:   26-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8049


Data del document
:   21-07-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 de juliol de 2021, del director general d'Igualtat en la Diversitat, per la qual es publica l'anul·lació parcial de la Resolució de 2 de juliol de 2021, de la Vicepresidència i Conselleria d'Igualtat i Polítiques Inclusives, per la qual es concedeixen subvencions en matèria d'igualtat en la diversitat, i els seus efectes. [2021/8049]  
  
En data 16 de juliol de 2021 es va publicar en el Diari Oficial de la Generalitat Valenciana la Resolució de 2 de juliol de 2021, de la Vicepresidència i Conselleria d'Igualtat i Polítiques Inclusives, per la qual es concedeixen subvencions en matèria d'igualtat en la diversitat.  
Contra la resolució, per la representació de les entitats Asociación Quera i Parroquia Nuestra Señora de los Ángeles s'han interposat sengles recursos de reposició en haver sigut inadmeses les seues sol·licituds de subvenció a les línies S1126000 del Programa per a la igualtat i la inclusió de persones migrants i S1331000 del Programa per a la igualtat i la inclusió del Poble Gitano, respectivament, pel motiu de no figurar aquestes entitats inscrites en el Registre General de Titulars d'Activitats de serveis i centres de serveis socials de la Comunitat Valenciana.  
Amb motiu dels recursos presentats ha pogut constatar-se l'existència d'un error en la consulta que realitza automàticament l'aplicació informàtica amb la qual es gestionen les sol·licituds de subvenció. Aquesta fallada tècnica ha comportat, indegudament, la resolució d'inadmissió d'aquestes entitats que sí que figuraven inscrites en el mencionat registre amb anterioritat a la presentació de les seues sol·licituds.  
Per la Resolució d'aquesta direcció general de data 20 de juliol de 2021 han sigut estimats els recursos presentats amb els següents termes:  
  
«Estimar els recursos de reposició interposats per les entitats Associació Quera i Parròquia Nuestra Señora de los Ángeles amb els següents efectes:  
Primer. Anul·lar els punts resolutius segon i tercer de la Resolució de 2 de juliol de 2021, de la Vicepresidència i Conselleria d'Igualtat i Polítiques Inclusives, per la qual es concedeixen subvencions en matèria d'igualtat en la diversitat, relatius a la resolució de la convocatòria de subvencions en les línies del Programa per a la igualtat i la inclusió de persones migrants i del Programa per a la igualtat i la inclusió del Poble Gitano.  
Segon. Retrotraure el procediment en les línies del Programa per a la igualtat i la inclusió de persones migrants i del Programa per a la igualtat i la inclusió del Poble Gitano a la fase de valoració de les sol·licituds, per a així valorar els projectes presentats per l'Associació Quera «Mislata en Movie-ment» i per la Parròquia Nuestra Señora de los Ángeles «Reforça'm» i «Inclou-me».  
Tercer. Ordenar la realització de tots els tràmits necessaris per a dictar una nova resolució de concessió de subvencions en matèria d'igualtat en la diversitat en les línies del Programa per a la igualtat i la inclusió de persones migrants i del Programa per a la igualtat i la inclusió del Poble Gitano.  
Quart. Publicar tot l'anterior en el Diari Oficial de la Generalitat Valenciana.  
  
Contra la present resolució podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime pertinent.»  
Per tot l'anterior, en relació amb les atribucions que tinc conferides per l'article 13 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:   
  
Únic  
Fer pública l'anul·lació parcial de la Resolució de 2 de juliol de 2021, de la Vicepresidència i Conselleria d'Igualtat i Polítiques Inclusives, per la qual es concedeixen subvencions en matèria d'igualtat en la diversitat, pels motius i amb els efectes exposats en aquesta resolució.  
  
  
València, 21 juliol de 2021.- El director general d'Igualtat en la Diversitat: José de Lamo Pastor.